איתי אלטשולר

איתי אַלְטְשוּלֶר (נולד ב-1963) הוא צייר ומשורר ישראלי, ומייסד שיטת אלטשולר.

==ביוגרפיה==
איתי אלטשולר נולד וגדל בירושלים. לאיתי אחות הקטנה.

אלטשולר למד בתיכון ליד האוניברסיטה בירושלים. בצה"ל שירת בחיל שריון, נפצע במלחמת לבנון הראשונה, עבר לשרת ביחידת מחסני חירום וסיים את שירותו כמש"ק חינוך בחיל החינוך.

אלטשולר בעל תואר ראשון בהיסטוריה ופילוסופיה מהאוניברסיטה העברית בירושלים; למד לתואר שני במכון להיסטוריה ופילוסופיה של המדעים והרעיונות ע"ש כהן. למד ניתוח מערכות מידע בטכניון, חיפה ועסק בפיתוח תוכנה, ניתוח מערכות ובהדרכת מחשבים.

הציג ציורים בעשר תערוכות יחיד ועשרות תערוכות קבוצתיות. הוציא שלושה ספרי אמן.

כתב ארבעה ספרי שירה ותירגם ספר שירה מספרדית.

התגורר במשך שנה בעיר קוארנבקה, במורלוס שבמקסיקו, בה ניהל בית ספר לציור ולימד ציור. באותה עת העלה את ההצגה "ההר", המבוססת על שיר פרי עטו בשם זה שתורגם לספרדית בידי שוש נבון.

אלטשולר נשוי ואב לשני ילדים.

בהמשך לפציעתו אלטשולר לקה בהלם קרב, לדבריו האמנות סייעה לו לרפא את עצמו ובעקבותיה פיתח את שיטת אלטשולר: "שיטת היסוד החי", עליה כתב את ספרו "לחיות את היסוד החי", לפיה הוא מלמד כיצד לשקם את חיוניותו, לבססה ולטפחה. שיקום החיוניות לדבריו תומך בתהליכים נפשיים ופיזיים שונים ועוזר לאדם להיות מודע לכישורי החיים הנחבאים בתוכו. השיטה מנסה לחזק את התהליכים החזקים באדם מתוך גישה מקבלת, חיובית ולא שיפוטית ולסייע להם לתמוך בחלקים החלשים שלו.

כיום (2019) מקים איתי אלטשולר במצפה אבירים בגליל המערבי ב'בית יונה', את 'פרויקט היסוד החי' הכולל אקדמיה לחיוניות ומכון לחקר החיוניות, בה הוא עתיד להורות את שיטתו.

==ספרי שירה==
* לחצות את המדבר בצעד, הוצאת כרמל, ירושלים, תשס"א 2000.
* אמסור לך יער (שירים בלוויית ציורים), הוצאת כרמל, ירושלים, תשס"ג 2003.
* לב להתגלם, הוצאת ברון, מצפה אבירים, 2013.
<div style="direction: ltr;">
* Ittai Altshuler, Ecclesiastes chapter 3, ('קהלת פרק ג) translator: Karen Gold. Tel Aviv: Contento De Semrikקונטנטו דה סמריק|, 2014.
</div>

==ספרי אמן==
* רות שטרן, חתומות שפתי : (ספר שירה); תרגם מאנגלית: אסי דגני ; חיתוכי עץ מאת איתי אלטשולר (40 עותקים), רעננה, הוצאת אבן חושן, 2000.
* ש. שלום, ולמעלה מזה לאהוב, הדפסים ועיצוב: איתי אלטשולר, נייר: יזהר נוימן (10 עותקים). רעננה, הוצאת אבן חושן, 2003.
* אומברטו אקאבל, סבך של אדמוניות (ספר שירה), תרגום מספרדית: שוש נבון ואיתי אלטשולר עיצוב והפקה: איתי אלטשולר. שני תחריטים צבעוניים (23 עותקים). רעננה, הוצאת אבן חושן, 2003.

==ספר על שיטת אלטשולר==
* לחיות את היסוד החי, הוצאת ברון, מצפה אבירים, 2009. הספר תורגם לאנגלית.
==שיריו שהתפרסמו בכתבי עת==
* שבו: כתב עת לשירה, כרך 7, 2001 – 2 שירים
בצרפתית:
<div style="direction: ltr;">
* Un Tres Proche Orient, 2001. 1 poem
</div>
* שבו: כתב עת לשירה, כרך 9, 2002 – פרוזה פואטית
* שבו: כתב עת לשירה, כרך 11, 2003 – סיפור קצר
* שבו: כתב עת לשירה, כרך 12, 2004 – סיפור קצר

==תערוכות יחיד==
*1992 – איתי אלטשולר - עבודות על נייר, גלריה נורה, ירושלים.
*1993 – Amos Eno Gallery, ניו יורק.
*1993 – איתי אלטשולר, המשפחה, מקלט לאמנות עכשווית, מרכז סוזן דלל, תל אביב.
*1995 – הרחש בין שתי מילים, מרכז אמנויות ע"ש ברר - מעלות, הגלריה ע"ש אפטר, מעלות.
*1997 – איתי אלטשולר - מיפתן, ידיים, גלריה של אמנים, תל אביב.
*1998 - השטן ומשחקי ילדים, קריית חינוך, באקה אל-גרבייה.
*2001 – לגעת בלב, לגעת בבטן, תיאטרון ירושלים לאמנויות הבמה.
*2003 – גרופטק, בית אריאלה (עם יזהר נוימן), תל אביב.
*2003 – רפוסדו, קוארנבקה, מורלוס, מקסיקו.
*2011 - בפשטות טבעית, מרכז אמנויות ע"ש ברר - מעלות, הגלריה ע"ש אפטר, מעלות.

==תערוכות קבוצתיות==

==אוספים==
* אוסף מוזיאון יד ושם לאומנות
* ספרית אוניברסיטת קליפורניה בברקלי, ארצות הברית
* ספרית הקונגרס, ארצות הברית
* מוזיאון ספנסר לאמנות , אוניברסיטת קנזס, ארצות הברית
* מוזיאון לאמנות בלקסינגטון , אוניברסיטת קנטקי, ארצות הברית

==קישורים חיצוניים==

* [https://museum.imj.org.il/artcenter/newsite/he/?artist=%D7%90%D7%9C%D7%98%D7%A9%D7%95%D7%9C%D7%A8,%20%D7%90%D7%99%D7%AA%D7%99&list=%D7%90 איתי אלטשולר], באתר מרכז המידע לאמנות ישראלית, מוזיאון ישראל, ירושלים
* [https://www.youtube.com/watch?v=kzgpc311zAI איתי אלטשולר], במיזם "סופרים קוראים" של מרכז הספר והספריות בישראל
* [https://www.youtube.com/watch?v=aVV9_Rv0QrY איתי אלטשולר], באתר קונטנטו דה סמריק
* [https://simania.co.il/authorDetails.php?itemId=36523 איתי אלטשולר], באתר סימניה
* [http://www.vitality.co.il/doc/cv.asp אתר שיטת אלטשולר] 
* [http://www.vitalelement.life/ אתר פרויקט היסוד החי]
* [http://art.vitality.co.il/ מבחר מיצירתו האמנותית של איתי אלטשולר] 
* [http://poetry.vitality.co.il/ שירתו של איתי אלטשולר] 

קטגוריה:משוררים ישראלים
קטגוריה:אמנים ישראלים
קטגוריה:בוגרי האוניברסיטה העברית בירושלים
קטגוריה:בוגרי התיכון ליד האוניברסיטה
קטגוריה:ישראלים שנולדו ב-1963